CELEX: 62011CA0261
Language: hr
Date: 2013-07-18 00:00:00
Title: Predmet C-261/11: Presuda Suda (treće vijeće) od 18. srpnja 2013. — Europska komisija protiv Kraljevine Danske (Povreda obveze države članice — Sloboda poslovnog nastana — Članak 49. UFEU-a — Članak 31. Sporazuma o EGP-u — Ograničenja — Porezno zakonodavstvo — Prijenos imovine u drugu državu članicu — Neposredno oporezivanje potencijalnog kapitalnog dobitka)

7.9.2013   
            
            
               HR
            
            
               Službeni list Europske unije
            
            
               C 260/5
            
         Presuda Suda (treće vijeće) od 18. srpnja 2013. — Europska komisija protiv Kraljevine Danske
   (Predmet C-261/11) (1)
   
   (Povreda obveze države članice - Sloboda poslovnog nastana - Članak 49. UFEU-a - Članak 31. Sporazuma o EGP-u - Ograničenja - Porezno zakonodavstvo - Prijenos imovine u drugu državu članicu - Neposredno oporezivanje potencijalnog kapitalnog dobitka)
   2013/C 260/07
   Jezik postupka: danski
   
      Stranke
   
   
      Tužitelj: Europska komisija (zastupnici: R. Lyal i N. Fenger, agenti)
   
      Tuženik: Kraljevina Danska (zastupnici: C. Vang i V. Pasternak Jørgensen, agenti)
   
      Intervenijenti koji podržavaju tuženika: Savezna Republika Njemačka (zastupnici: K. Petersen i M. T. Henze, agenti), Kraljevina Španjolska (zastupnik: A. Rubio González, agent), Kraljevina Nizozemska (zastupnici: C. Schillemans, C. Wissels i M. J. Langer, agenti), Portugalska Republika (zastupnik: L. Inez Fernandes, agent), Republika Finska (zastupnik: M. Pere, agent), Kraljevina Švedska (zastupnici: A. Falk i U. Persson, agenti)
   
      Predmet
   
   Povreda obveze države članice — Povreda članka 49. UFEU-a i članka 31. Sporazuma o EGP-u — Porezne odredbe koje predviđaju neposredno oporezivanje za trgovačka društva pri prijenosu imovine u drugu državu članicu, ali ne predviđaju jednako oporezivanje prijenosa imovine u tuzemstvu
   
      Izreka
   
   
               1.
            
            
               Donošenjem i zadržavanjem na snazi članka 8. stavka 4. Zakona o oporezivanju dioničkih društava i dr. (lovbekendtgørelse nr. 1376 om indkomstbeskatning af aktieselskaber m.v.) od 7. prosinca 2010. o neposrednom oporezivanju prihoda dioničkih društava i, prema tome, o poreznom režimu koji predviđa neposredno oporezivanje potencijalnog kapitalnog dobitka prilikom prijenosa imovine trgovačkog društva sa sjedištem u Danskoj u drugu državu članicu Europske unije ili treću državu stranku Sporazuma o Europskom gospodarskom prostoru od 2. svibnja 1992., Kraljevina Danska nije ispunila obveze koje ima na temelju članaka 49. UFEU-a i 31. tog Sporazuma.
            
         
               2.
            
            
               Nalaže se Kraljevini Danskoj snošenje troškova.
            
         
               3.
            
            
               Savezna Republika Njemačka, Kraljevina Španjolska, Kraljevina Nizozemska, Portugalska Republika, Republika Finska i Kraljevina Švedska snosit će vlastite troškove.
            
         
      (1)  SL C 238, 13.8.2011.